=== Historie ===
Der er stort set ingen skriftlige overleveringer på [[Thai (sprog)|thai]] om mad under [[Thailands historie|Ayutthaya-perioden]] ([[1351]]-[[1767]]), angiveligt fordi folk dengang ikke tillagde det stor betydning, da man ikke behøvede arbejde hårdt, for at skaffe råvarer til mad. Udlændinge bemærkede i perioden [[1620]]-[[1628]], at [[Alkoholiske drikkevarer|alkoholiske drikke]] var populære. Både gamle vægmalerier og udenlandske beskrivelser viser, at folk spiste sammen, men med kvinder og mænd adskilt i såvel [[køn]] som [[Samfundsklasse|social klasse]]. [[Sukker|Søde sager]] har tilsyneladende heller ikke været gængse på den tid, da [[Sukkerrør-slægten|sukkerrørsplanten]] først blev almindelige langt senere. Derimod brugte man [[Fermentering|gæret]] [[fiskesovs]], ''nam plaa'' (vand fisk), som dengang blev fremstillet af [[ferskvandsfisk]] i stedet for [[saltvandsfisk]]. [[Tørfisk|Tørret fisk]] og [[vandmelon]] vides også at have været på menuen, men man spiste fisken hel, hvor den i dag er udskåret eller most.<ref name="20181124_khaosod-red-curry">{{sprogikon|en|english}} {{cite news |url=http://www.khaosodenglish.com/life/food/2018/11/24/red-curry-thai-omelette-among-oldest-thai-food-expert/ |title=RED CURRY, THAI OMELETTE AMONG OLDEST THAI FOOD: EXPERT |author=Pravit Rojanaphruk |work=[[Khaosod]] Enhlish |date=24. november 2018 |access-date=24. november 2018}}</ref>
Politik